Dronning Margretes vei (Oslo)

Dronning Margretes vei er en vei på Økern i bydel Grünerløkka i Oslo. Den går fra en rundkjøring ved Økernveien og først sørøstover parallelt med Ring 3, dernest nordøstover til en rundkjøring ved Standardveien og Selma Ellefsens vei. Veien utgjør en del av riksvei 163. Fra veien til Grenseveien ligger parken Teglverksdammen, åpnet i 2015.

Veien fikk navn i 2010Oslo kommune om navnevedtak i området etter dronning Margrete I. Blant navn som var vurdert før dette, var Ludvig Mariboes vei, men dette forslaget ble avvist bl.a. fordi Mariboe allerede har Mariboes gate oppkalt etter seg. Det hadde også vært søkt å finne en passende gate nær Akershus festning eller sentrumsnært på vestsiden av Akerselva til å oppkalle etter dronning Margrete.

Referanser

Kategori:Veier i Oslo
Kategori:Veier i bydel Grünerløkka
Kategori:Veier i Oslo oppkalt etter kvinner